**OSNOVNA ŠKOLA CAVTAT**

Stjepana Radića 3, 20210 CAVTAT

MB:03303667, OIB:07260663095

Tel.fax 020/478-356

e-mail:ured@os-cavtat.skole.hr

KLASA:602-02/19-01/652

URBROJ:2117/1-30-19-01

Cavtat , 12. prosinca 2019.

**Obrazloženje**

**financijskoga plana za 2020. godinu, te projekcija plana za 2021. i 2022.g.**

1. **Sažetak rada proračunskog korisnika**

Osnovna škola Cavtat je odgojno obrazovna ustanova, koja program osnovno školskog obrazovanja realizira kroz redovnu, izbornu, dodatnu i dopunsku nastavu, te izvannastavne aktivnosti. Osnivač je Dubrovačko –neretvanska županija.

Nastava je organizirana u dvije smjene. Uključuje učenike od I. do VIII. razreda u Matičnoj školi i učenike od I.-IV. razreda u područnim školama Močići,Čilipi, Komaji, Stravča i Gabrile.

Nastava se provodi sukladno nastavnim planovima i programima Ministarstva znanosti i obrazovanja, Godišnjem planu i programu rada škole , te Kurikulumu za tekuću školsku godinu.

Školu polazi 506 učenika u 30 razrednih odjela, od toga 5 kombiniranih odjela.

Nastava je u matičnoj školi organizirana u dvije smjene, dok je u područnim školama nastava organizirana u jednoj smjeni.

Školsku godinu 2019./20. započeli smo sa 66 djelatnika, 1 pomoćnikom u nastavi, 1 osobom na stručnom osposobljavanju, 1 djelatnikom zaposlenim temeljem Ugovora o dodjeli državne potpore za sufinanciranja zapošljavanja za stjecanje prvog radnog iskustva, te 1 djelatnikom zaposlenim putem Projekta zapošljavanja invalidnih osoba u suradnji sa Općinom Konavle.

I ove školske godine nastavljen je trend povećanja broja učenika, tako da smo u ovoj školskoj

godini upisali ukupno 506 učenika, od toga 413 učenika u matičnoj školi.

Od ukupnog broja učenika, učenika putnika je 306, odnosno 60 % od ukupnog broja učenika.

Kao posljedicu ovih brojki treba uvažiti raštrkanost i dislociranost teritorija i brojnost autobusnih stanica i različitost rasporeda sati od 1.-8. razreda.

Potrebno je istaknuti da su prilagodbom i opremanjem prostora u PŠ Čilipi stvoreni preduvjeti za organiziranje projekta produženog boravka za učenike prvog i drugog razreda.

1. **Obrazloženje programa rada školske ustanove**

Prioritet škole je kvalitetan odgoj i osnovno obrazovanje koji se provodi:

* kroz redovitu, izbornu, dodatnu i dopunsku nastavu, te izvannastavne aktivnosti
* stalnim podizanjem nastavnog standarda na višu razinu kroz usavršavanje učitelja sudjelovanjem na stručnim skupovima županijske i državne razine u organizaciji MZO-a i Agencije za odgoj i obrazovanje, te seminarima i aktivima
* radom na projektima

1. **Zakonske i druge podloge na kojima se zasnivaju programi**

Škola provodi programe prema sljedećim zakonima:

1. Upute Ministarstva financija za izradu proračuna jedinica lokalne i područne samouprave za razdoblje 2020.-2022.g.

2. Upute za izradu proračuna Dubrovačko-neretvanske županije za razdoblje 2020.-2022.g.

3. Zakon o proračunu ( NN broj 87/8, 136/12 i 15/15 )

4. Zakon o fiskalnoj odgovornosti ( 139/10, 19/14), te Uredba o sastavljanju i predaji Izjave

o fiskalnoj odgovornosti ( NN broj 78/11, 106/12, 130/13, 19/15, 119/15) i izvještaja o

primjeni fiskalnih pravila

5. Pravilnik o proračunskim klasifikacijama ( NN broj26/10, 120/13)

6. Pravilnik o proračunskom računovodstvu i računskom planu ( NN broj 124/14, 115/15,

87/16)

7. Zakon o odgoju i obrazovanju u osnovnoj i srednjoj školi ( NN broj 87/8, 86/9,92/10,

105/10, 90/11, 5/12, 16/12, 126/12, 94/13 i 152/14, 07/17, 08/18 )

8. Zakon o ustanovama (NN broj 76/93,29/97,47/99 i 35/08)

9. Školski kurikulum i Godišnji plan i program rada škole,

te ostalim propisima kojim reguliraju ovo područje.

1. **Usklađivanje ciljeva, strategija i programa s dokumentima dugoročnog razvoja**

Školska ustanova donosi Godišnji operativni plan za školsku, a ne kalendarsku godinu, te financijski plan obuhvaća dvije školske godine (pola jedne i pola druge), te iz tog razloga postoje odstupanja u izvršavanju financijskih planova.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada škole su:

* **opći prihodi**, skupina 671- županijski proračun za materijalne troškove poslovanja škole, u okviru kojih i prijevoz učenika, investicijsko održavanje i nabavu nefinancijske imovine, dodatna ulaganja na građevinskim objektima, financiranje besplatnih radnih materijala za učenike, te sufinanciranje produženog boravka u PŠ Čilipi
* **prijenosi između proračunskih korisnika istog proračuna** , skupina 639 - projekt ZMS ( osiguravanje pomoćnika u nastavi za učenike sa Rješenjem o primjerenom obliku školovanja)
* pomoći **iz državnog proračuna** za financiranje plaća i ostalih naknada za zaposlene, kao i naknadu za prijevoz na posao i s posla, naknadu zbog neispunjenja kvote za zapošljavanje osoba s invaliditetom,za sufinanciranje troškova prijevoza učenika sa rješenjem o primjerenom obliku školovanja, sredstva za ostale naknade za pripravnike, sredstva AZOO-a za troškove voditelja ŽSV-a, te sredstva za besplatne udžbenike
* **pomoći iz proračuna Općine Konavle** - za financiranje zapošljavanja invalidne osobe, za financiranje raznih projekata i aktivnosti u sportu i kulturi, financiranje troškova prijevoza na posao za vrijeme trajanja osposobljavanje na radnom mjestu stručnog suradnika, sufinanciranje produženog boravka u PŠ Čilipi (preko Osnivača)
* **pomoći Hrvatskog zavoda za zapošljavanje**, za stručno osposobljavanje osoba bez zasnivanja radnog odnosa, te sredstva za za sufinanciranja zapošljavanja za stjecanje prvog radnog iskustva
* **vlastiti prihodi** od pruženih usluga, te prihodi od kamata na depozite po viđenju
* **prihodi za posebne namjene**, sufinanciranje od strane roditelja- prehrana u produženom boravku, izleti, ekskurzije, humanitarne akcije, terenska nastava, osiguranje , naknade šteta , školski časopise i sl., te prihod od Zajednice tehničke kulture
* **donacije** od ostalih subjekata izvan općeg proračuna su namjenska sredstva za povećanje kvalitete realizacije programa škole

Indeksi rasta koje smo dužni primijeniti za izračun sredstava za financiranje minimalnog

standarda i rashoda za zaposlene prema Uputama za izradu proračuna DNŽ za razdoblje

2020.-2022.g. su sljedeći:

|  |  |  |  |
| --- | --- | --- | --- |
| **Vrsta rashoda** | **P r o j e k c i j a** | | |
| **Indeks**  **2020/2019** | **Indeks**  **2021/2020** | **Indeks**  **2022/2021** |
| Rashodi za zaposlene | 103,0 | 100,0 | 100,0 |
| Materijalni rashodi | 103,0 | 100,0 | 100,0 |
| Rashodi za nabavu nefinanc.imovine | 103,0 | 100,0 | 100,0 |

**Prihodi iz Županijskog proračuna**

* Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna DNŽ za razdoblje 2020.-2022.g. Od tako dobivenih vrijednosti prihoda prvo smo predvidjeli fiksne rashode koji se planiraju na osnovi potrošnje tekuće godine, tj. troškove energije i prijevoza učenika, te troškove za godišnje sistematske preglede 1/3 zaposlenika.
* Rashode za tekuće i investicijsko održavanje planirali smo u manjem iznosu nego što je potrebno.
* U rashodima iz kategorija općih troškova planirali smo rashode za komunalne usluge ( voda, odvoz smeća, deratizacija…), rashode telefona, pedagoške dokumentacije i materijala. Nakon toga planirali smo ostale troškove prema prioritetima.
* Temeljem prijenosa sredstava između proračunskih korisnika istog proračuna osigurana su sredstva za pomoćnike u nastavi .
* Prema planu i osiguranim sredstvima u proračunu, a temeljem zahtjeva, Županija nam osigurava i sredstva za investicijska i kapitalna ulaganja, a koja se planiraju prema prioritetu.
* Osigurana su i sredstva za besplatne radne materijele za sve učenike, te za sufinanciranje produženog boravka u PŠ Čilipi, te za shemu školskog voća (preko Agencije za plaćanja u poljoprivredi...)

**Pomoći iz nenadležnog proračuna**

* S Općinom Konavle ostvarujemo suradnju na zapošljavanju invalidne osobe od travnja 2012.g. Općina također svake godine sudjeluje u sufinanciranju različitih aktivnosti u sportu i kulturi, te u sufinanciranju odlaska učenika i njihovih mentora na različita natjecanja i smotre, financiranju troškova prijevoza na posao, za vrijeme trajanja osposobljavanje na radnom mjestu stručnog suradnika, te sufinanciranju produženog boravka u PŠ Čilipi.
* Iz državnog proračuna financiraju se rashodi za zaposlene, u planiranju kojih se rukovodimo predviđenim indeksom rasta i rastom broja zaposlenih,s obzirom na povećanje broja učenika i odjela.

Agencija za odgoj i obrazovanje osigurava sredstva za rad županijskog aktiva za razrednu nastavu, te matematiku, čiji su voditelji djelatnici naše škole

**Vlastiti i ostali prihodi**

Rabati od časopisa koriste se za troškove knjižnice, poklon knjige za najbolje učenike, te ostatak za nabavku novih knjiga u školskoj knjižnici.

Roditelji sufinaciraju produženi boravak, terensku nastavu, ekskurzije, kino i kazališne predstave i sl.

Škola ostvaruje prihod od kamata na depozite po viđenju na žiro računu, te iznajmljivanja učionice Francuskoj alijansi Dubrovnik za obavljanje tečaja francuskog jezika.

1. **Izvještaj o postignutim ciljevima i rezultatima programa temeljenim na pokazateljima uspješnostima i nadležnosti proračunskog korisnika u prethodnoj godini**

Rad u školi tijekom školske godine odvijao se i završen je prema Godišnjem planu i programu i školskom kurikulumu, a u skladu sa Zakonom o osnovnom školstvu kao i svim odredbama i naputcima Ministarstva znanosti i obrazovanja.

Učenici su bili vrlo uspješni na natjecanjima iz znanja na županijskoj i državnoj razini, te na sportskim natjecanjima.

U sljedećem razdoblju cilj nam je povećati broj učenika na različitim natjecanjima kao i ostvarenje što boljih rezultata, te uključiti što veći broj učenika u školske projekte, priredbe i slobodne aktivnost, a s ciljem poticanja učenika na izražavanje svojih talenata i sposobnosti.

I u ovoj školskoj godini,a u skladu sa mogućnostima, potrebno je nastaviti sa stručnim usavršavanjem učitelja i stručnih suradnika sudjelovanjem na stručnim skupovima i seminarima u organizaciji Ministarstva i Agencije.

Jedan od važnih pokazatelja uspješnog i kvalitetnog rada naših učitelja je upis učenika u željene srednje škole koje i uspješno završavaju.

Škola ne može utjecati na visinu sredstava koja će joj se odobriti za rashode poslovanja, te za tekuće i investicijsko održavanje. S obzirom da nam odobrena sredstva nisu dostatna nastojimo se snaći u okvirima odobrenih sredstava, rukovodeći se prioritetima, a razliku pokrivamo iz ostalih izvora.

Naravno da će se i ubuduće voditi računa o svakom i najmanjem trošku i usredotočiti se na racionalizaciju istih, pri tom vodeći računa da štednja ne utječe na kvalitetu života i rada u školi.

Posebno je potrebno istaknuti troškove održavanja i grijanja, s obzirom na organizaciju nastave u pet područnih škola i rad matične škole u dvije smjene, te djelovanje dislociranog odjela Umjetničke škole Luke Sorkočevića u zgradi matične škole. Dotrajalost matične škole sa sobom nosi povećane troškove održavanja, te različite nepredviđene situacije.

**Zaključak**

Izrada ovog Prijedloga temelji se na Odluci o kriterijima, mjerilima i načinu financiranja materijalnih i financjskih rashoda osnovih škola kojima je Dubrovačko-neretvanska županija osnivač u 2019.g., te će donošenjem kriterija i mjerila za 2020.g. biti potrebno raditi izmjene i dopune Financijskog plana.

Ravnateljica:

Kate Kukuljica